CELEX: 51996PC0266
Language: da
Date: 1996-06-12
Title: Forslag til RÅDETS FORORDNING (EF) om ændring af forordning (EØF) nr. 2081/92 om beskyttelse af geografiske betegnelser og oprindelsesbetegnelser for landbrugsprodukter og levnedsmidler

Avis juridique important

|

51996PC0266

Forslag til RÅDETS FORORDNING (EF) om ændring af forordning (EØF) nr. 2081/92 om beskyttelse af geografiske betegnelser og oprindelsesbetegnelser for landbrugsprodukter og levnedsmidler  /* KOM/96/0266 ENDEL - CNS 96/0159 */  

EF-Tidende nr. C 241 af 20/08/1996 s. 0007

Forslag til Rådets forordning (EF) om ændring af forordning (EØF) nr. 2081/92 om beskyttelse af geografiske betegnelser og oprindelsesbetegnelser for landbrugsprodukter og levnedsmidler (96/C 241/07) KOM(96) 266 endelig udg. - 96/0159(CNS) (Forelagt af Kommissionen den 2. juli 1996)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 43,under henvisning til forslag fra Kommissionen,under henvisning til udtalelse fra Europa-Parlamentet,under henvisning til udtalelse fra Det Økonomiske og Sociale Udvalg, ogud fra følgende betragtninger:I artikel 13, stk. 2, i Rådets forordning (EØF) nr. 2081/92 (1), ændret ved akten vedrørende Østrigs, Finlands og Sveriges tiltrædelse, er der fastsat en overgangsperiode på maksimalt fem år efter datoen for forordningens offentliggørelse, hvor medlemsstaterne på bestemte betingelser kan bibeholde de nationale bestemmelser om tilladelse til anvendelse af udtrykkene i stk. 1, litra b), i nævnte artikel; forordning (EØF) nr. 2081/92 blev offentliggjort den 24. juli 1992; overgangsperioden udløber således den 25. juli 1997;de første forslag om registrering af geografiske betegnelser og oprindelsesbetegnelser blev først forelagt Rådet i marts 1996, og størstedelen af overgangsperioden på fem år er derfor allerede forløbet; for at overgangsperioden kan tjene sit formål fuldt ud, bør begyndelsesdatoen for perioden på fem år ændres, så perioden begynder på den dato, hvor betegnelserne registreres; det bør også fastsættes, at overgangsperioden anvendes på artikel 13, stk. 1, litra a), i forordning (EØF) nr. 2081/92, eftersom der kan være overlapning mellem det forbud, der er fastsat i litra a), og det, der er fastsat i litra b) i samme stykke;overgangsperioden bør udelukkende anvendes for de betegnelser, som registreres i medfør af artikel 17 i forordning (EØF) nr. 2081/92, da disse er betegnelser, som allerede eksisterer og anvendes i medlemsstaterne; der bør indrømmes producenterne en sådan tilpasningsperiode, for at de ikke skal lide skade -UDSTEDT FØLGENDE FORORDNING:Artikel 1 Artikel 13, stk. 2, i forordning (EØF) nr. 2081/92 affattes således:»2. Medlemsstaterne kan dog som en fravigelse af stk. 1, litra a) og b), bibeholde de nationale bestemmelser om tilladelse til anvendelse af betegnelser, der er registreret i medfør af artikel 17, i en begrænset periode på højst 5 år efter datoen for offentliggørelsen af registreringen, dersom:- produkterne har været lovligt markedsført under disse betegnelser i mindst fem år inden datoen for offentliggørelsen af denne forordning- produktets virkelige oprindelse er klart og tydeligt angivet på mærkningen.Denne fravigelse kan dog ikke medføre, at produkterne frit markedsføres på en medlemsstats område, hvor disse betegnelser ikke var tilladt.«Artikel 2 Denne forordning træder i kraft på tredjedagen for offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.(1) EFT nr. L 208 af 24. 7. 1992, s. 1.